માનવમિત્ર, નવી દિલ્હી : લોકતાંત્રિક જનતા દળના વરિષ્ઠ નેતા શરદ યાદવે નરેન્દ્ર મોદીના નેતૃત્વવાળી ભાજપ સરકારને હરાવવા વિરોધ પક્ષોના મહાગઠબંધનમાં કોંગ્રેસ ડ્રાઇવિંગ સીટની ભૂમિકામાં રહેશે તેમ કહ્યું હતું. અને બાકીના પ્રાદેશિક પક્ષો સહકાર આપશે તેમ જણાવ્યું હતું. યાદવે કહ્યું કે, કોંગ્રેસનો સમગ્ર દેશ પર પ્રભાવ છે, પરંતુ પ્રાદેશિક પક્ષો તેમના સંબંધિત વિસ્તારોમાં પ્રભાવિત છે. આવી પરિસ્થિતિમાં કોંગ્રેસ મુખ્યભૂમિકામાં રહેશે.